ຝຣັ່ງກ່າວວ່າ ມີ 7 ຄົນຖືກຈັບ ແລະ ເຈົ້າໜ້າທີ່ ຍັງສືບຕໍ່ ຊອກຫາ ຜູ້ຕ້ອງສົງໄສ ອີກ 2 ຄົນ
ຝຣັ່ງອອກໝາຍຈັບ ມືປືນສອງນ້ອງອ້າຍ ນາຍ Cherif ແລະນາຍ Said Kouachi ໂດຍກ່າວວ່າ ທັງສອງ ມີອາວຸດຕິດໂຕ ແລະເປັນອັນຕະລາຍ.
ບັນດາເຈົ້າໜ້າທີ່ຝຣັ່ງ ກ່າວວ່າ ປະຊາຊົນ 7 ຄົນໄດ້ຖືກຈັບກຸມ ໃນການຊອກຫາພວກຜູ້ຕ້ອງຫາ 2 ຄົນ ທີ່ຍິງສັງຫານຜູ້ຄົນ ຢ່າງປ່ວງບ້າໃນວັນພຸດວານນີ້ ທີ່ໄດ້ເຮັດໃຫ້ປະຊາຊົນ 12 ຄົນ ເສຍຊີວິດ ທີ່ສຳນັກງານໃຫຍ່ຂອງວາລະສານຍົວະເຍີ້ຍ Char lie Hebdo ທີ່ນະຄອນຫຼວງປາຣີ ນາຍົກລັດຖະມົນຕີ Maniel Valls ກ່າວຕໍ່ບັນດານັກຂ່າວ ໃນ ວັນພະຫັດມື້ນີ້ວ່າ ການປ້ອງກັນບໍ່ໃຫ້ເກີດການໂຈມຕີບັ້ນທີສອງ ອີກ ແມ່ນຄວາມເປັນຫ່ວງກັງວົນທີ່ສຳຄັນຂອງລັດຖະບານ ໃນຂະນະທີ່ບຸກຄົນນຶ່ງ ຄືນາຍ Hamyd Mourad ໄວ 18 ປີ ໄດ້ ເຂົ້າມອບໂຕຕໍ່ເຈົ້າໜ້າທີ່ຕຳຫຼວດ ໃນແລງວັນພຸດວານນີ້ ແຕ່ເວລານີ້ ພວກຕຳຫຼວດຍັງ ຊອກຫາໂຕພວກສອງນ້ອງອ້າຍ ນາຍ Said ແລະ ນາຍ Cherif Kouachi ຢູ່ ພວກ ຊາຍສອງຄົນນີ້ເປັນຊາວເມືອງປາຣີ ຢູ່ໃນໄວ 30 ປີ ແລະນາຍ Cherif ເຄີຍຕິດຄຸກມາ ກ່ອນໃນຂໍ້ຫາຖານທຳການກໍ່ການຮ້າຍ ບັນດາເຈົ້າໜ້າທີ່ຝຣັ່ງ ກ່າວວ່າ ພວກບຸກເຫຼົ່ານີ້ ຕຳຫຼວດໄດ້ລະບຸໂຕພວກຜູ້ຕ້ອງຫາ ຫລັງຈາກນຶ່ງ ໃນບັນດາພວກຜູ້ຕ້ອງຫາເຫຼົ່ານີ້ ປະ ບັດປະຈຳໂຕໄວ້ໃນລົດທີ່ພວກເຂົາຂັບແລ່ນໜີຄັນນຶ່ງ ຫຼັງຈາກການຍິງສັງຫານຜູ້ຄົນໃນ ວັນພຸດວານນີ້ທີ່ສຳນັກງານໃຫຍ່ວາລະສານລາຍສັບປະດາຍົວະເຍີ້ຍ ທີ່ຮູ້ຈັກກັນກ່ຽວກັບ ການຂຽນຮູບ cartoons ທີ່ບາງຄັ້ງບາງຄາວທຳການຍົວະເຍີ້ຍ ພວກຫົວຮຸນແຮງຈັດມຸສ ລິມນັ້ນ ໄດ້ມີການຊັກທຸງລົງເຄິ່ງເສົາໃນທົ່ວປະເທດຝຣັ່ງ ໃນຂະນະທີ່ປະເທດຊາດໄວ້ອາໄລເປັນເວລານຶ່ງມື້ນຳພວກທີ່ເສຍຊີວິດໄປນັ້ນ ໃນຂະນະດຽວກັນ ຕຳຫຼວດໃນປາຣີ ກ່າວວ່າ ເຈົ້າໜ້າທີ່ຄົນນຶ່ງໄດ້ຖືກຍິງ ໃນການປະເຊີນໜ້າກັນໃນພາກໃຕ້ຂອງນະຄອນຫຼວງປາຣີນັ້ນ ບໍ່ເປັນທີ່ຈະແຈ້ງເທື່ອວ່າ ການຍິງກັນໃນ ຄັ້ງນີ້ ແມ່ນພົວພັນກັບການຊອກຄົ້ນຫາພວກຕ້ອງສົງໄສ ໃນການສັງຫານ ຢູ່ທີ່ສຳນັກງານ ວາລະສານ Charlie Hebdo ຫຼືບໍ? U N Secretary General Ban Ki-Moon said such violence should be a unifying force US Secretary of State John Kerry: UN Secretary-General Ban Ki-moon: